laion/Wikipedia-Exotic huggingface dataset:
Sing Hallelujah (שיר של ד"ר אלבן)

Sing Hallelujah (בעברית: שיר הללויה) הוא שיר שבוצע על ידי הזמר השוודי ממוצא ניגרי, ד"ר אלבן, ויצא לאור בשנת 1993. השיר הגיע למקום החמישי במצעד המוזיקה האוסטרלי. השיר הוקלט בשנת 1992 והיה לסינגל השלישי של ד"ר אלבן מתוך אלבום האולפן השני שלו "One Love". השיר היה ללהיט בינלאומי, וזכה להצלחה רבה במצעדי פזמונים באירופה. במצעד הסינגלים הבריטי הגיע השיר למקום ה-16. שיר זה יצא לאחר השיר "It's My Life", שאף הוא זכה להצלחה רבה. עשור לאחר יציאת השיר הוציא ד"ר אלבן גרסה מחודשת לשיר. 25 שנים לאחר שהשיר יצא לאור אמר ד"ר אלבן:"זה היה שיר ענק שאנשים מדברים עליו עד היום. יש שירים שעוברים את מבחן הדורות. זה מסוג השירים שלא מזדקנים. על צילום הוידאו קליפ אמר:"צילמנו בווניס ביץ' בלוס אנג'לס, והיה ממש קר בחוף, המון רוח. אני זוכר שהגענו, צילמנו ממש מהר וחזרנו, כל אחד ברח למקום שבו יוכל להתחמם". מגזין בילבורד כתב על השיר:"השיר מגיע לאחר "It's my life" שהיה להיט גדול באירופה ובאנגליה. ההקלטה מלאת המרץ... וכל שנותר לך הוא להרים את הידיים לשמיים ולשיר את הפזמון הקליט" מידע על היצירה "Sing Hallelujah" באתר מיוזיק בריינז מידע על הסינגל "Sing Hallelujah" באתר מיוזיק בריינז סרטון השיר "Sing Hallelujah" באתר יוטיוב אלעד זאבי, ד"ר אלבן נזכר בלהיט שהפך אותו ליקיר מסיבות הכיתה בישראל, באתר הארץ, 28 במרץ 2018 לארי פליק, DR. ALBAN Sing Hallelujah!, במגזין בילבורד, 7 באוגוסט 1993, עמוד 53
זיגומטורוס

זיגומטורוס (שם מדעי: Zygomaturus) הוא סוג נכחד של חיית כיס ענקית דומה לוומבט ממשפחת הדיפרוטודוניים אשר חי בפליסטוקן לפני 45,000 שנה בערך בערבות אוסטרליה. יונק זה הגיע למשקל 500 ק"ג, לאורך 2.5 מטר ולגובה 1.5 מטר בכתפיו. הוא כנראה חי בדומה להיפופוטם גמדי והיה בעל נחיריים בקצה הראש כמותו. הוא רעה בביצות ובערבות העשב של אוסטרליה בעדרים ורעה עשבים או קנים וייתכן שנע גם לאורך מישורי החופים. שיניו החותכות הגדולות עזרו לו לכרסם את הצמחייה, בדומה לשיניו של הוומבט. בניגוד להיפופוטמים הוא היה בעל כיס בקצה בטנו, שם הוא גידל את גוריו עד שהם גדלו. לא ברור ממה יצור זה נכחד אך ייתכן שזה קשור להגעת האדם לאוסטרליה במשך הפליסטוקן, בדומה לקרובו הדיפרוטודון. מדיה וקבצים בנושא זיגומטורוס בוויקישיתוף זיגומטורוס, באתר האנציקלופדיה של החיים (באנגלית) זיגומטורוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אמנות נוצרית מוקדמת

אמנות נוצרית מוקדמת היא אמנות שהתקיימה בתחומי האימפריה הרומית החל מזמנו של ישו ועד למאה הרביעית לספירה, עת הפכה הדת הנוצרית לדת השלטת באימפריה הביזנטית. תיארוך אחר הוא מראשית הנצרות עד תחילת המאה השישית לספירה, במיוחד אמנות איטליה ומערב אגן הים התיכון. (אמנות נוצרית מוקדמת בחלק המזרחי של האימפריה הרומית נחשבת בדרך כלל לחלק מהאמנות הביזנטית שהחלה במאה הרביעית) תחילתה של אמנות זו נבעה מרצונם של הנוצרים החדשים לבטא ולסמל את דתם הצעירה. בשל רדיפת הדת הנוצרית התקיימה אמנות זו בהסתר בקטקומבות, אולמות ומערות קבורה תת-קרקעיים שנמצאו ברומא, או תוך שימוש במוטיבים פגאניים שקיבלו משמעות נוצרית חדשה. דימויים נוספים נלקחו מהתנ"ך כגון סיפור יונה והלוויתן, אדם וחוה ועוד. דימויים אחרים הם מופשטים, כגון אותיות המרכיבות את שמו של ישו. מהאמנות הנוצרית המוקדמת נמצאו בעיקר פרסקאות בקטקומבות, סרקופגים מעוטרים בתבליטים כגון סרקופג יוניוס באסוס, פיסול קטן ממדים ואמנות זעירה אחרת. דימויים של לידה מחדש - יונה והלוויתן. דימיים של ישו - הרועה הנאמן, נושא העגל, דמות ה'אורנס'. דימויים מהברית החדשה - אם וילד, הסעודה האחרונה, טבילה. בראשיתה של הנצרות התגוררו הנוצרים בארץ ישראל ונהגו לעלות לרגל לבית המקדש בירושלים ולהתפלל את תפילותיהם בבתי הכנסת היהודיים. בתקופה מאוחרת יותר החלו המאמינים להתאסף בבתים פרטיים, או במקומות מחבוא כגון קטקומבות, זאת בשל רדיפתם על ידי הקיסרים הרומים. לאחר האדיקט של מילן ב-311 פסקה רדיפתם של הנוצרים ברחבי האימפריה הרומית והם החלו לבנות כנסיות בגלוי. הכנסייה הקדומה ביותר שנתגלתה נמצאה בסוריה ומתוארכת לשנת 232 לספירה. בנוסף נמצאו גם כנסיות עתיקות רבות בארץ ישראל. מדיה וקבצים בנושא אמנות נוצרית מוקדמת בוויקישיתוף אמנות נוצרית מוקדמת, באתר אנציקלופדיה בריטניקה (באנגלית) אמנות, נוצרית מוקדמת, דף שער בספרייה הלאומית
אסלן לפינאגוב

אסלן אלאנוביץ' לפינאגוב (ברוסית: Аслан Аланович Лаппинагов; נולד ב-9 באוגוסט 1993) הוא ג'ודוקא רוסי אשר מתחרה בקטגוריית המשקל עד 81 ק"ג. ביולי 2016, לפינאגוב זכה במדליה הראשונה שלו בתחרות מהסבב העולמי כאשר זכה במדליית זהב בגראנד סלאם טיומן שבמדינת הולדתו לאחר שניצח בגמר את סיידאי סאטו היפני. בדצמבר 2016 לפינאגוב זכה במדליית ארד בגראנד סלאם טוקיו היוקרתי כאשר ניצח באיפון את דמיאן שוורנוביצקי הפולני בקרב על המדליה. באליפות אירופה 2017 שנערכה בוורשה, זכה לפינאגוב במדליית הארד. הוא הגיע עד שלב רבע הגמר בו הפסיד לזבדה רקוויאשווילי הגיאורגי ונשר לקרבות בית הניחומים שם ניצח את איבליו איבאנוב הבולגרי ועלה לקרב על מדליית הארד בו גבר באיפון על פרנק דה ויט ההולנדי. עוד באותה השנה הוא זכה במדליית כסף בטורניר המאסטרס שנערך בסנט פטרבורג ובמדליית זהב בגראנד פרי דיסלדורף לאחר שניצח בגמר את אטילה אונגוורי ההונגרי. באליפות אירופה 2018 שנערכה בתל אביב, לפינאגוב זכה שוב במדליית הארד. הוא הגיע עד שלב חצי הגמר בו הפסיד בעונשים לשגיא מוקי הישראלי ונשר לקרב על הארד בו גבר באיפון על אנרי אגוטידזה הפורטוגלי. עוד באותה השנה לפינאגוב זכה במדליית כסף בטורניר המאסטרס שנערך בגואנגג'ואו. אסלן לפינאגוב, ברשת החברתית פייסבוק אסלן לפינאגוב, ברשת החברתית אינסטגרם אסלן לפינאגוב, באתר איגוד הג'ודו העולמי אסלן לפינאגוב, באתר JudoInside.com אסלן לפינאגוב באתר JudoInside מידע על הג'ודוקא באתר JudoInside.
אאוריזיגומה

אאוריזיגומה (שם מדעי: Euryzygoma) הוא סוג נכחד של יונק כיס ממשפחת הדיפרוטודוניים אשר חי בין הפליוקן לפליסטוקן באוסטרליה. בסוג זה היה מין אחד - Euryzygoma dunense, אשר נחקר ב-1921 בקווינסלנד ובניו סאות' ויילס. המאובנים שנמצאו ממנו היו שרידי שיניים חדות בודדות ורק בהמשך התגלתה גם גולגולת מוארכת וגבוהה מעט. הוא נחשב לקרוב מאוד לנוטותריום (Nototherium) שחי באותו אזור. יונק זה הגיע למשקל של 500 ק"ג ולאורך 2.5 מטר והוא היה בעל עצמות לחיים מוגדשות שהזכירו עצמות לחיים של חזיר יבלות ואולי נועדו למטרות לחימה או חיזור. הוא חי ביערות יבשים של עצי אקליפטוס שצמחו בקווינסלנד ומזרח אוסטרליה ובערבות שיחים, מהם הוא ניזון. כיסי הלחיים הגדולים שלו עזרו לו לשאת יותר מזון. מדיה וקבצים בנושא אאוריזיגומה בוויקישיתוף אאוריזיגומה, באתר האנציקלופדיה של החיים (באנגלית) אאוריזיגומה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
מואמבוטסה הרביעי, מלך בורונדי

מואמבוטסה הרביעי באנגיריסנגה (בצרפתית/קירונדי: Mwambutsa IV Bangiricenge;‏ 6 במאי 1912 - 26 במרץ 1977) היה מלך (mwami) בורונדי ממות אביו ב-16 בדצמבר 1916 ועד להדחתו ב-8 ביולי 1966. נולד לשושלת המלכים של בורונדי, משבט הטוטסי. כאשר הפך למלך היה אך בן שלוש ולכן מלכה במקומו אמו, ריריקומוטימה (Ririkumutima), כמלכה עוצרת, בסיוע מספר בני משפחה. השלטון המלוכני עמד בראש היררכיה של שלטון עצמי ושיתף פעולה עם השלטון הקולוניאליסטי של מזרח אפריקה הגרמנית. בשנת 1916 נכבשה בורונדי על ידי הבלגים, אשר המשיכו את השלטון המונרכיסטי המקומי במסגרת מנדט חבר הלאומים שקיבלו על טריטוריית רואנדה-אורונדי. בשנת 1925 אישר המשטר הבלגי מועצת עוצרים. ב-28 באוגוסט 1929 הגיע מואמבוטסה לבגרות והחל למלוך בזכות עצמו. עם קבלת עצמאות בורונדי ב-1 ביולי 1962 היא הוגדרה כמונרכיה חוקתית ומואמבוטסה היה לראש הממלכה העצמאית. באותה עת בוטלה המלוכה ברואנדה, שקיבלה עצמאות כרפובליקה. מבחינה היסטורית רוב המשרות הבכירות ככולן היו בידי שבט המיעוט הטוטסי, אשר שלט על רוב משבט ההוטו. מואמבוטסה ביקש לשנות מצב זה בצעדים מתונים וזהירים ונהנה מפופולריות בקרב מתונים משני השבטים. ב-18 באוקטובר 1965 אירע ניסיון הפיכה צבאית של קציני צבא וז'נדרמריה משבט ההוטו, שהרפורמות של מואמבוטסה לא היו די מקיפות ומהירות לדעתם. הם התקיפו את ארמון המלוכה והצליחו לירות בראש הממשלה. ניסיון ההפיכה דוכא על ידי שר הביטחון, טוטסי אנטי-מלוכני בשם מישל מיקומברו (Michel Micombero) שהוביל בהמשך לטבח בהוטו. המלך מואמבוטסה עצמו נמלט לגלות בקונגו-לאופולדוויל ומיקומברו הפך לדמות הדומיננטית בבורונדי. ב-26 במרץ 1966 הודח המלך רשמית ואנשיו של מיקומברו המליכו תחתיו את בנו, נטרה החמישי, שבחר במיקומברו כראש ממשלה. ב-28 בנובמבר אותה שנה הדיח מיקומברו את נטרה החמישי מכיסאו והפך לדיקטטור. מואמבוטסה עבר לשווייץ, שם חי בגלות עד מותו. מואמבוטסה הרביעי בעת ביקורו בישראל בדצמבר 1962 בפגישה עם דוד בן-גוריון במלון המלך דוד בביקור בקיבוץ אלומות בחנוכה לוחץ את ידו של נשיא המדינה יצחק בן-צבי מדיה וקבצים בנושא מואמבוטסה הרביעי, מלך בורונדי בוויקישיתוף 2015 as a Repeat of 1965 in Burundi: The Stubbornness of Political History מלך בורונדי מגיע היום לביקור רשמי בישראל, דבר, 19 בדצמבר 1962 הביקור המלכותי הראשון בישראל: מלך בורונגי פופולארי בקרב הענקים והפיגמאים כאחד, חרות, 19 בדצמבר 1962 מואמבוטסה הרביעי, מלך בורונדי, באתר "Find a Grave" (באנגלית)
נוטותריום

נוטותריום (שם מדעי: Nototherium; מילולית: "בהמה דרומית") הוא סוג נכחד של יונק כיס ממשפחת הדיפרוטודוניים אשר חי באוסטרליה במהלך הפליוקן והפליסטוקן. הוא קיבל את שמו ב-1845 בידי החוקר הנודע ריצ'רד אוון. יונק גדול זה היה קרובו של הדיפרוטודון הענקי והיה בעל שיניים טוחנות גדולות מאוד, איתם הוא לעס צמחייה קרקעית והיה בעל מחיצת אף גבוהה והוא הגיע לגודל דומה לקרנף אך בניגוד לקרנף היה בעל כיס בקצה בטנו. הוא רעה במישורי אוסטרליה בעדרים ושימש מזון לטורפים גדולים כמו המגלניה ואריה הכיס. מדיה וקבצים בנושא נוטותריום בוויקישיתוף נוטותריום, באתר האנציקלופדיה של החיים (באנגלית) נוטותריום, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פסוקולונוס

פסוקולונוס (שם מדעי: Phascolonus) הוא סוג נכחד של יונק כיס קדום ענקי ממשפחת הוומבטיים אשר חי במהלך הפליוקן והפליסטוקן באוסטרליה. הוא נקרא בידי החוקר המפורסם ריצ'רד אוון ב-1872. בסוג שני מינים. הפסוקולונוס היה אחד מהגדולים שבוומבטים והגיע למשקל 200 ק"ג, אך היה קטן יחסית למגה-פאונה האוסטרלית שכללה מיני עצומים כמו הדיפרוטודון והזיגומטורוס. הוא חי בשטחים לחים ומיוערים בצפון אוסטרליה, שם הוא נטרף לעיתים בידי נחשי ענק, המגלניה או התנין הענקי קווינקנה (Quinkana). וומבט זה נכחד לאחר הפליסטוקן יחד עם שאר מיני הענק, אולי כתוצאה מהגעת האדם לאוסטרליה. מדיה וקבצים בנושא פסוקולונוס בוויקישיתוף פסוקולונוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
איאווניה

אֵיאוֹוֵנִיָה (שם מדעי: Euowenia) הוא סוג נכחד של יונק כיס ממשפחת הדיפרוטודוניים שחי ביבשת אוסטרליה בין הפליוקן לתחילת הפליסטוקן. המאובנים שלו התגלו ב-3 מקומות: ליד העיר צ'ינצ'ילה (אנ') בקווניסלנד, ליד העיירה מנינדי (אנ') בניו סאות' ויילס ובנהר וורבורטון (אנ') באגן אגם אייר שבאוסטרליה הדרומית. המאובנים נקראו ב-1887 בידי החוקר האנגלי צ'ארלס וולטר די ויס. הם הכילו בעיקר עצמות של לסתות, שיניים ושרידים מהגפיים. יונק גדול זה הגיע למשקל 500 ק"ג והוא דמה במראהו לזיגומטורוס והיה בעל שיניים חותכות גדולות בעלות קמטים, לסת רחבה וחלל אף גדול. הוא היה אוכל עשב שרעה בעדרים גדולים ואולי השתמש בכפותיו כדי להגיע לצמרות העצים ולאכול מהעלים. מדיה וקבצים בנושא איאווניה בוויקישיתוף איאווניה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
הפארק הלאומי הרי ויקלו

הפארק הלאומי הרי ויקלו (באנגלית: Wicklow Mountains National Park, באירית: Páirc Náisiúnta Sléibhte Chill Mhantáin) הוא אזור מוגן באירלנד, אחד משישה פארקים לאומיים במדינה. גודל הפארק הוא כ-220 קמ"ר והוא ממוקם לאורכו של מחוז ויקלו וכן באזורים מצומצמים במחוזות השכנים דרום דבלין ודן לירי-ראת'דאון. הפארק מכיל בתוכו את הרי ויקלו, רכס ההרים הגבוה והגדול באירלנד. בפארק מגוון אתרים תיירותיים הפופולריים בקרב תיירים ותושבי הערים דבלין וויקלו, הממוקמות צפונית ומזרחית אליו בהתאמה, וכן אתרים היסטוריים ומסלולי הליכה רבים. האתר ההיסטורי החשוב בפארק הוא מנזר גלנדלוך – אוסף מבנים נזיריים מימי הביניים המוקדמים המקושרים לקווין הקדוש. אתרים נוספים כוללים מבנים נזיריים נוספים, מרכז לימוד עתיק ושרידים של כפר כרייה שפעל באזור. האטרקציות התיירותיות בפארק כוללות מסלולי הליכה, טיפוס, חתירה, צלילה, דייג ושחייה. כמו כן, ישנם מסלולי נסיעה בפארק שנועדו לצפייה בנוף ההרים דרך המכונית, אחת מהן היא "דרך הצבא" ששימשה את צבא הממלכה המאוחדת לאחר המרד האירי של 1798. בפארק מגוון בתי מלון והארחה, מרכז מבקרים, מסעדות ודוכני מזון וחלק מהמסלולים בו נגישים לבעלי כיסא גלגלים. ישנם בתי גידול רבים בתחומי הפארק – ביצות כבול, חורשות נשירות, חורשות מחטנאיות, ערבות ושדות בור. הפארק גם עשיר במיני הצמחים שגדלים בו – חמציצים, נוריתיים, סוף, שרכיים, שרכנים ומינים שונים של טחבי עלים, כמו גם במיני העצים שגדלים בו – עצי צינית, לוז ומילה. מיני בעלי החיים המוגנים בפארק כוללים מספר מינים של עטלפים, של לוטרות ותשעה מינים של ציפורים הנמצאות בסכנת הכחדה – מינים שונים של זרונים, בז נודד וברבור שר. לאחר שעלו מספר הצעות להפיכת האזור לאתר מוגן, הוא הוכרז רשמית כפארק לאומי בשנת 1988 על ידי הטישך צ'ארלס הוהי במנזר גלנדלוך. הפארק נפתח רשמית בשנת 1991, והוא מנוהל על ידי שירות הפארקים הלאומיים והטבע של אירלנד שנמצא תחת המשרד הממשלתי לניהול התרבות, המורשת והגיילטאכט. צוות הפארק אחראי לשימור הטבע בתחומו, קידום המחקר והחינוך, ביטחון הציבור ושמירת שכנות טובה עם הקהילות שבקרבתו. במאי 2009, נוספו לפארק כ-28.33 קמ"ר ובשנת 2016 נוספו 19.82 קמ"ר נוספים. מדיה וקבצים בנושא הפארק הלאומי הרי ויקלו בוויקישיתוף אתר האינטרנט הרשמי של הפארק הלאומי הרי ויקלו מידע על הפארק באתר שירות הפארקים הלאומיים והטבע של אירלנד מסלולי הליכה בפארק ומסביב לו אתר הפארק הלאומי נכתב ב-11 ביולי 2011 אתר הפארק הלאומי נכתב ב-10 בנובמבר 2016 אתר הפארק הלאומי נכתב ב-11 ביולי 2011 אתר הפארק הלאומי נכתב ב-11 ביולי 2011 הדיון בוועדה בדאל אירן ב-26 ביוני 1992 Casey, Sean: Wicklow Mountains National Park: An Insight ירחון משנת 2002 Paul Melia, Kevin Doyle: State to buy 5,000 acres of Nama lands in Wicklow Mountains מאמר מעיתון האינדפנדנט
בוליארובו

בוליארובו (בבולגרית: Болярово) היא עיירה קטנה ורשות מקומית במחוז ימבול שבבולגריה. בזמן האימפריה העות'מאנית, העיירה הייתה ידועה בשם פאשאקיי (בטורקית: Paşaköy)‏. בוליארובו, שנמצאת על גדות הנהר פופובסקה ‏(ויקישיתוף), ממוקמת כ-296 ק"מ מבירת המדינה סופיה. בנוסף, היא נמצאת כ-17 ק"מ מהגבול של בולגריה עם טורקיה. העיירה נמצאת ליד כביש מספר 79. בנוסף, בעיירה יש תחנת דלק ועמדה לרחיצת רכב. הטמפרטורה הממוצעת היא 13 מעלות צלזיוס. החודש הכי חם הוא אוגוסט (26 מעלות צלזיוס). החודש הכי קר הוא ינואר (0 מעלות צלזיוס). כמות המשקעים הממוצעת היא 915 מילימטרים בשנה. חודש דצמבר הוא החודש שיש בו הכי הרבה גשם (108 מ"מ גשם), וחודש אוגוסט הוא החודש שיש בו הכי פחות גשם (24 מ"מ גשם). בעיירה יש את בניין העירייה, סניף בנק, בית קפה, בית מלון ומספר סופרמרקטים. יוון ניאה ביקה, יוון (מ־1998) מדיה וקבצים בנושא בוליארובו בוויקישיתוף נתוני דיור (נכון ל-15 במרץ 2016) *** Guide Bulgaria *** - Municipality Bolyarovo, Guide Bulgaria (באנגלית) Maps, Weather, and Airports for Bolyarovo, Bulgaria, www.fallingrain.com "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא בולגריה ובנושא יישובים באירופה. אתם מוזמנים לתרום לוויקיפדיה ולהרחיב אותו.
קתרינה סטופיה

קתרינה סטופיה (בשוודית: Catharina Stopia; נפטרה לאחר 2 באפריל 1657) הייתה הדיפלומטית הראשונה בשוודיה, והשגרירה הראשונה של שוודיה - שגרירה לרוסיה בתקופה שבין 1632–1634 - ובכך הייתה לשגרירה הראשונה בעולם. קתרינה סטופיה הייתה ביתו של, זכרי סטופי, רופא העיר (אנ') ריגה. היא נישאה בשנת 1620 ליוהאן מולר שהיה שגריר שוודיה לרוסיה ב-1630. סטופיה נסעה עימו למוסקבה. כאשר יוהאן מולר נפטר ב-21 באוגוסט 1632, סטופיה מונתה על ידי הריקסראד (אנ'), מועצת המלוכה של המדינות הסקנדיביות, להמשיך את כהונתו של בן זוגה המנוח ולמלא את תפקידו כשגרירה. במהלך כהונתה השלימה בהצלחה משא ומתן על יחסי הסחר בין שוודיה לרוסיה. לאחר מכן היא חוותה עוינות, ורכושה הותקף ונשרף. בעקבות זאת, בשנת 1634 היא נאלצה לברוח לשוודיה. סטופיה נישאה מחדש לסגן קולונל כריסטופר יאגו בשנת 1637 לערך. האזכור האחרון של שמה מופיע בתיעוד מ-2 באפריל 1657. • Glenda Sluga, Carolyn James, Women, Diplomacy and International Politics since 1500, P 115 (באנגלית) • B. F. Porshnev, Muscovy and Sweden in the Thirty Years' War 1630-1635, P 149 (באנגלית) ראו ב"לקריאה נוספת" בספרו של Porshnev. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קתרינה סטופיה".
רמסייה

רמסייה (שם מדעי: Ramasayia) הוא סוג נכחד של יונק כיס נכחד ממשפחת הוומבטיים אשר חי ביבשת אוסטרליה בתקופת הפליסטוקן ונכחד בסופה. התגלו 2 מינים מהסוג: Ramasayia curvirostris (אשר קיבל את שמו מהחוקר האנגלי הידוע ריצ'רד אוון) ו-Ramasayia magna. הסוג עצמו נקרא ב-1951, לאחר שנקרא בשמות אחרים קודם (Ramasaya‏, Ramsaya ו-Ramsayia). וומבט זה הגיע למשקל 100 ק"ג, גדול בהרבה מהגדול שבוומבטים המודרניים, וומבט מצוי שמגיע למשקל מרבי של 40 ק"ג ולאורך של 82 ס"מ. עם זאת הוא היה קטן ביחס למינים קרובים שחיו באותה תקופה כמו הפסוקולונוס, הזיגומטורוס והדיפרוטודון שהגיע למשקל 3 טונות. הוא ניזון מצמחייה קרקעית בערבות העשב של אוסטרליה. וומבט ענקי זה נכחד לקראת סוף הפליסטוקן, עם הגעת האדם לאוסטרליה. רמסייה, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
יני אולסון

יֶנִי אולסון (בשוודית: Jenny Ohlsson, נולדה ב-1975) היא דיפלומטית שוודית, שהייתה השגרירה השוודית הראשונה ברואנדה עם המושב בקיגלי. בין השנים 1992 ל-1994 למדה בלסטר פרסון (אנ') בקנדה, שהוא אחד מה-United World Colleges. אולסון למדה באוניברסיטת אופסלה בין השנים 1998 עד 2007. אולסון הצטרפה למשרד החוץ השוודי ב־2002. משימותיה התמקדו במחלקת אפריקה של משרד החוץ. בין השנים 2007–2009 עבדה בשגרירות השוודית בפרטוריה ובמשרד השוודי בקיגאלי כקצינה פוליטית, לאחר מכן חזרה לשוודיה, ועבדה מול משרד החוץ בנושאים הקשורים לסומליה, ונושא פירוק נשק. שימשה כיועצת לעניין יחסי חוץ לממשלת שוודיה. בהיעדר שגרירות ברואנדה, התקיימו המגעים הדיפלומטיים בין שוודיה לרואנדה באמצעות השגרירויות בניירובי (בירת קניה) וקמפלה (בירת אוגנדה). הנציג השוודי הראשון ברואנדה בשנת 1997 התגורר בחדר במלון, וכל עבודתו בוצעה מחדר זה. לאחר מינויה של אולסון לשגרירה (השגרירה התושבת השוודית הראשונה ברואנדה), נפתחה השגרירות השוודית בקיגאלי בשנת 2016. אולסון נשואה ואם לילדים. • Olga I. Ishimwe, Twenty years after; a peek into Rwanda-Sweden ties, 29 November 2017 (באנגלית) • Kurdo Baksi, Stieg Larsson, My Friend, 29 November 2017 (באנגלית) מדיה וקבצים בנושא יני אולסון בוויקישיתוף יני אולסון, ברשת החברתית אקס (טוויטר) (בשוודית) הדף של אולסון, באתר משרד החוץ של שוודיה (בשוודית) אתר שגרירות שוודיה בקיגאלי (באנגלית) השגרירה השוודית על חיים ועבודה ברואנדה בעיתון הרוואנדי ניו טיימס, 20 במאי 2018 יני אולסון, ברשת החברתית אקס (טוויטר) השגרירה השוודית על לחיות ולגור ברואנדה, הניו טיימס, 20 במאי 2018 Regeringen och Regeringskansliet, Ny ambassadör i Rwanda, Regeringskansliet, ‏2016-09-22 (בשוודית) Olga I. Ishimwe (29 בנובמבר 2019). "Twenty years after; a peek into Rwanda-Sweden ties". IGIHE. {{cite web}}: (עזרה) באותה עת לא הייתה שגרירות ברואנדה. לעניין השפעתה על ראש ממשלת שוודיה ראו לדוגמה ב"לקריאה נוספת" בספרו של Baksi. שישה דיפלומטים חדשים מציגים מינוים בפני הנשיא פול קגאמה, ינואר 2017 ערך זה הוא קצרמר בנושא שוודים ובנושא דיפלומטים. אתם מוזמנים לתרום לוויקיפדיה ולהרחיב אותו.
קואלה ענקית

קואלה ענקית (שם מדעי: Phascolarctos stirtoni) היא מין כיסאית נכחדת ממשפחת הקואליים הקרובה לקואלה המודרנית; היא הייתה הגדולה ביותר בסוגה ובמשפחתה. היא חיה ביבשת אוסטרליה במהלך הפליסטוקן, תקופה בה שוטטו באוסטרליה מיני מגה-פאונה הדומים לוומבט ומיני קנגורו גדולים. בסוף הפליסטוקן היא נכחדה. הקואלה הענקית הייתה קצת יותר גדולה מהקואלה המודרנית והגיעה למשקל 13 ק"ג בממוצע, גדולה בשליש מהקואלה המודרנית. היא הייתה מעט יותר חזקה מהקואלה והתאימה כמותה לטיפוס על עצים. החוקרים מעריכים שהיא הייתה אוכלת עלים שהתמחתה כמו קרובתה החיה באכילת עלי אקליפטוס. מעריכים ששני המינים חיו בעבר יחדיו באותם אזורים, ליד אגם אייר ו"בסיס טארקרולו" (Tarkarooloo basins) שבאוסטרליה הדרומית. המאובנים התגלו ב-1968 ולידם נמצאו מאובני קואלה רגילה. קואלה זו נכחדה לפני בערך 50,000 שנה מהיום. לא ידוע מה הסיבה המדויקת להכחדתה אך כנראה ששינויי אקלים, רעב ואובדן מקורות מזון, או כתוצאה מציד יתר בידי האדם שהגיע לאוסטרליה בערך באותו הזמן. כמו כן, לא ברור למה קרובתה שחיה באותם אזורים הצליחה לשרוד את ההכחדה של קרובתה הגדולה. מדיה וקבצים בנושא קואלה ענקית בוויקישיתוף קואלה ענקית, באתר GBIF (באנגלית)
קומקום (מירי פליישר)

"קומקום" (2004) הוא פסל מאת האמנית הישראלית מירי פליישר. "קומקום" נוצר משברי כלים של האמנית, שחוברו בעזרת חומר. לצד השברים שיבצה פליישר גם ידית אחיזה, זרבובית ומכסה של קומקום חרסינה שיצרה ושברה לצורך העבודה. השימוש בהם ההופך את אסמבלאז' השברים לדימוי של קומקום. פליישר תיארה את העבודה כניסיון "לאסוף את ילדיי שהתפזרו לחייהם שלהם. בגלל זה גם הכתמים האדומים של הגלזורה. דם ליבי". פירוק והרכבה של הדימוי האמנותי מהווה מוטיב בולט ביצירותיה של פליישר בעשור הראשון והשני של המאה ה-21. בעבודות מאוחרות יותר, כגון "יפו" (2012), הוסיפה האמנית על דקונסטרוקציה זו גם היבטים פוליטיים וחברתיים. העבודה הוצגה בביאנלה לקרמיקה ישראלית בשנת 2004 ותצלום היצירה הודפס על גבי כריכת הקטלוג. טקסט שנשלח ליאיר טלמור, אפריל 2019 ראו: שבר, שבריריות: דקונסטרוקציה ושברים באמנות [קרמיקה] עכשווית, בית בנימיני, תל אביב, 2012, עמ' 11-10 הביאנלה השלישית לקרמיקה ישראלית, מוזיאון ארץ ישראל, תל אביב, 2005
קואלה (סוג)

קואלה (שם מדעי: Phascolarctos; משמעות השם מיוונית עתיקה: "phaskolos" - כיס או תיק, "arktos" - דוב, כלומר: "דוב הכיס") הוא סוג של יונקי כיס מסדרת הקנגוראים אשר כוללים את המין היחיד ששרד במשפחת הקואליים - קואלה (Phascolarctos cinereus). יונקי הסוג חיים רק באוסטרליה כשבתקופת הפליסטוקן היו 4 מינים שחיו ביערות האקליפטוס בדרום-מזרח אוסטרליה. עם סוף הפליסטוקן 3 מהם נכחדו, אולי כתוצאה משינויי אקלים ורעב ואולי כתוצאה מציד בידי האדם שהגיע לאוסטרליה. הם בעלי גוף עגלגל, ראש גדול בעל אוזניים זקורות גדולות שמזכירות אוזני דובים וזרועות חזקות בעלות טפרים חדים. הקואלות ממליטות ולד אחד שמתבגר בתוך כיס האם, בקצה הבטן עד לגיל 6 חודשים. קואלה (Phascolarctos cinereus) Phascolarctos maris - נכחד קואלת ענק (Phascolarctos stirtoni) - נכחד Phascolarctos yorkensis - נכחד. ייתכן שייך לסוג Cundokoala מדיה וקבצים בנושא קואלה בוויקישיתוף קואלה, באתר ITIS (באנגלית) קואלה, באתר NCBI (באנגלית) קואלה, באתר האנציקלופדיה של החיים (באנגלית) קואלה, באתר GBIF (באנגלית) ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
פרוטמנודון

פרוטמנודון (שם מדעי: Protemnodon) הוא סוג של יונק כיס נכחד ממשפחת הקנגוריים אשר חי בתקופת הפליוקן והפליסטוקן בגינאה החדשה, אוסטרליה ובאי טסמניה. סוג זה תואר בידי החוקר האנגלי הידוע ריצ'רד אוון ב-1873. משמעות שמו מיוונית: "לפני השיניים החותכות". הפרוטמנודון היה גדול בהרבה מגדולי הקנגורים המודרניים. בדיקות DNA מצביעות על כך שהיה קרוב משפחה של הסוג קנגורו אך נראה כמו וולבי מודרני והיה בעל פנים ואוזניים קצרות. בסוג זה היו מינים רבים שהקטנים מהם הגיעו למשקל 45 ק"ג, אך המין הגדול ביותר בסוג - Protemnodon roechus, הגיע למשקל 170 ק"ג. הערכות אלה נשענות על השוואה של אורך עצם הירך הגדולה שהתאבנה לקנגורו. ככל הנראה קנגורו זה לא קיפץ אלא נע על ארבע בדומה למיני בנדיקוטיים, תוך שזנבו מייצב אותו. עם זאת הוא יכל להזדקף כדי לתלוש עלי עצים מענפים. מדיה וקבצים בנושא פרוטמנודון בוויקישיתוף פרוטמנודון, באתר NCBI (באנגלית) פרוטמנודון, באתר האנציקלופדיה של החיים (באנגלית) פרוטמנודון, באתר GBIF (באנגלית)
Mmm Mmm Mmm Mmm

Mmm Mmm Mmm Mmm הוא שיר שבוצע על ידי להקת הפולק רוק הקנדית קראש טסט דאמיס ויצא לאור בשנת 1993. השיר יצא לאור באוקטובר 1993, כסינגל המוביל מתוך אלבומה השני של הלהקה God Shuffled His Feet. על אף שהשיר זכה להצלחה בינלאומית גדולה, הוא קיבל ביקורות לא טובות מצד המבקרים. השיר הגיע למקום הראשון באוסטרליה, בלגיה, דנמרק, נורווגיה, שוודיה, איסלנד וגרמניה, ולמקום הראשון במצעד השירים האלטרנטיבים בארצות הברית. כן הגיע לחמשת הגדולים במצעד הסינגלים הבריטי ובמצעד הבילבורד הוט 100. בקנדה ארצם לעומת זאת הגיע השיר למקום ה-14 בלבד, שלא כמו שירים אחרים מן האלבום שהצליחו בקנדה יותר. כל בית בשיר מתאר בידוד וסבל של ילד אחד מתוך סך הכל שלושה ילדים המתוארים בשיר. שני הילדים המתוארים בבתים הראשונים סובלים מפגיעות פיזיות. בבית הראשון מתואר ילד שנפגע בתאונת דרכים וכתוצאה מכך הוא נאלץ להיעדר מבית הספר לתקופה ארוכה. כאשר חזר לספסל הלימודים שינה שערו את צבעו משחור ללבן בוהק. בבית השני ילדה מסרבת להחליף בגדים ליד ילדות אחרות בגלל כתמי לידה המכסים את גופה. בבית השלישי מתואר ילד שהוריו מאלצים אותו לחזור מבית הספר מייד לבית. כשהוריו הלכו לכנסייה הם רעדו והתנודדו על רצפת הכנסייה. הוידאו קליפ לשיר בוים על ידי דייל הסליפ וראה אור באוקטובר 1993. בווידאו קליפ נראים ילדים המציגים על במה את כל שלושת המקרים המתוארים בשיר. לצד זאת נראים לסירוגין חברי הלהקה המבצעים את השיר. על אף שהשיר זכה להצלחה גדולה, הוא זכה לביקורות לא טובות ונכלל ברשימות "השירים הגרועים ביותר". הוא נבחר למקום ה-15 ברשימת 50 השירים הגרועים ביותר בכל הזמנים שיצר ערוץ VH1. מנגד הערוץ דירג אותו במקום ה-31 ברשימת שירי שנות ה-90 הטובים ביותר שבוצעו על ידי זמרים ולהקות בעלי להיט אחד. בשנת 1995 היה השיר מועמד לפרס גראמי לביצוע הפופ הטוב ביותר לצמד או להקה אך לא זכה. ווירד אל ינקוביץ' יצר גרסה פארודית לשיר בשם "Headline News". מידע על היצירה "Mmm Mmm Mmm Mmm" באתר מיוזיק בריינז מידע על הסינגל "Mmm Mmm Mmm Mmm" באתר מיוזיק בריינז מידע על היצירה "Mmm Mmm Mmm Mmm" באתר Discogs סרטון השיר "Mmm Mmm Mmm Mmm" באתר יוטיוב מילות השיר, באתר שירונט Crash Test Dummies, באתר mvdbase VH1’s 40 Greatest One-Hit Wonders of the ’90s, באתר Toponehitwondera 7th Grammy Awards - 1995, באתר Rock on the net‏, מרץ 1995